Toms Treibergs
Toms Treibergs (dzimis 1985. gada 8. septembrī Rīgā) ir latviešu dzejnieks, žurnālists, aktieris, teātra un kino kritiķis. Strādājis Latvijas Televīzijā kā žurnālists un raidījuma "Kultūras ziņas" redaktors. Bijis Latvijas Radio 1 kultūras žurnālists. No 2004. gada darbojas kā aktieris un režisors etīžu teātrī "Nerten". No 2022. gada decembra strādā par kultūras redaktoru ziņu portālā "TVNET". Ir Latvijas Televīzijas un Latvijas Radio gada balvas "Kilograms kultūras" žūrijas loceklis.